Oma tee leidmiseks ja elu juhtimiseks on vaja natuke julgust, et muuta oma suhtumist ja mõtlemist. Olgu pealegi majandus kellegi jaoks mustas augus ja töötus kõrgeimas tipus. Just nüüd on võimalus alustada millegi erakordsega.    Kui Sinu elu "trumpideks" on paljud järgnevatest alibitest, siis on aeg kevadine suurpuhastus ette võtta. Kas olla vabandus või vabadus - selle valikuga teeb elu järsu pöörde, kas allamäge või tähtede poole. Valiku teed Sina!    Muuda allpoololevad vabandused võimalusteks ja väljakutseteks!    Kui seda masu poleks ...  Kui meil normaalne valitsus oleks ...  Kui mul rohkem raha oleks ...  Kui ma noorem oleksin ...  Kui ma vanem oleksin ...  Kui mind poleks koondatud ...  Kui Eesti oleks rikkam ...  Kui paremad ajad oleksid ...  Kui mul oleks parem haridus ...  Kui mul oleks pere toetus ...  Kui ma oleksin kenam ja saledam  ...  Kui ma nii paks poleks ...  Kui mul oleks rohkem aega ...  Kui mul oleks parem tervis ...  Kui mul oleks rohkem energiat ...  Kui oleksin andekam ...  Kui ma poleks laenu võtnud ...  Kui mul normaalne mees oleks ...  Kui naine mind armastaks ...  Kui mu perekond mind mõistaks ...  Kui mul oleks keegi, kes mind aitaks ...  Kui ma läbi lüüa suudaksin ...  Kui mul rohkem veaks ...  Kui ma loteriil võidaksin ...  Kui ma elaksin teises  kohas ...  Kui kohtaksin "õigeid inimesi" ...  Kui saaksin välismaale tööle ...  Kui ma keeli oskaksin ...  Kui ma oma rahast ilma poleks jäänud ...  Kui minu teele nii juhme inimesi ei sattuks ...  Kui ma võiksin teha, mida ise tahan ...  Kui mul oleks rikkaid sugulasi ...  Kui mu lapsed oleksid nutikamad ...  Kui mul oma äri oleks ...    Selline soigumine, mis kaigub vastu paljudest vestlustest ja mõtetest loob meie elu. Mida rohkem hädaldamist, seda  hullemaks lähebki.    "Kas sellist Eestit ja sellist elu me tahtsimegi", küsib ikka keegi sarkastiliselt!?    Meil on selline Eesti ja selline elu, millised on meie mõtted ja see on seadus. Me ei pruugi vaimseid seadusi tunda, kuid me vastutame ikka, kas teame või ei tea.    Ainus tee on muuta iseenda suhtumist, mõtteid ja valikuid!      Ma olen see, kes mina olen."  "Minu elu on minu looming."  "Mul on alati võimalus valida."  "Ma  saavutan selle, millele pühendun."  "Minu elus on kõik võimalik."  "Minu mõtted on minu elu seemned."  "Elan kõige põnevamal ajal kõige suurepärasemat elu!"    Jah, muidugi ja täna on kaunis päev!    Päikest!